b'\n_START_ARTICLE_\nSfingozin-1-fosfat\n_START_SECTION_\nTvorba\n_START_PARAGRAPH_\nSfingozin se pro\xc5\xa1\xc4\x8da iz ceramidov, pri \xc4\x8demer sodeluje encim ceramidaza. Fosforilacijo sfingozina katalizira encim sfingozin-kinaza, ki se nahaja v citosolu in endoplazemskem retikululumu razli\xc4\x8dnih celic. S1P se razgradi s pomo\xc4\x8djo encima sfingozin-fosfataze.\n_START_SECTION_\nFunkcija\n_START_PARAGRAPH_\nS1P je krvni lipidni posrednik, povezan z lipoproteini, kot je na preimer HDL, v ostalih tkivnih teko\xc4\x8dinah pa je prisoten v manj\xc5\xa1ih koli\xc4\x8dinah. Sprva so predpostavljali, da ima vlogo znotrajceli\xc4\x8dnega glasnika (sekundarnega mediatorja), leta 1998 pa so odkrili, da je zunajceli\xc4\x8dni ligand za receptorje S1PR1, ki so sklopljeni s proteinom G. Sedaj je znano, da receptorji za SP1 spadajo v dru\xc5\xbeino fosfolipidnih receptorjev. Ve\xc4\x8dina biolo\xc5\xa1kih u\xc4\x8dinkov dose\xc5\xbee molekula SP1 s signaliziranjem preko receptorjev na celi\xc4\x8dnih membranah._NEWLINE_S1P je pomembna signalna molekula v celotnem organizmu, \xc5\xa1e posebej pomembno vlogo pa ima za \xc5\xbeilje in imunski sistem. Uravnava angioneogenezo, stabilnost \xc5\xbeil in njihovo prepustnost. V imunskem sistemu ima pomembno funkcijo pri izplavljanju imunskih celic iz limfati\xc4\x8dnih organov (kot so pri\xc5\xbeeljc in bezgavke) v mezgovnice.\n_START_SECTION_\nFlini\xc4\x8dni pomen\n_START_PARAGRAPH_\nU\xc4\x8dinkovina fingolimod, ki je antagonist na receptorjih S1P, prepre\xc4\x8duje potovanje avtoimunskih limfocitov iz limfati\xc4\x8dnih organov v osrednje \xc5\xbeiv\xc4\x8devje. Klini\xc4\x8dne raziskave tretje faze so pokazale, da zavira poslab\xc5\xa1anje multiple skleroze.'